હવે ફાઇનલ સુધી પહોંચવા માટે જર્મનીને યજમાન ટીમ બ્રાઝીલને હરાવવાની હતી. સ્થાનીય ફેંસની વચ્ચે વર્લ્ડ કપની દાવેદાર બ્રાઝીલને હરાવવું સરળ ન્હોતું, પરંતુ પરિણામ તેનાથી બિલકૂલ વિપરીત આવ્યું. જર્મનીએ યજમાનને 7-1થી ખરાબ રીતે માત આપી ફાઇનલમાં પ્રવેશ કરી લીધો. ત્રણ વર્લ્ડકપ પોતાના નામે કરી ચૂકેલી જર્મનીની નજર આજે પોતાના ચોથા ખિતાબ પર રહેશે. ટીમ જો એવું કરવામાં સફળ થઇ જશે તો તે દક્ષિણ અમેરિકન ધરતી પર ખિતાબ જીતીને ઇતિહાસ રચી દેશે.